Varebeskrivelse Tarifering (KN-kode) Begrundelse

(1) (2) (3)

1. Flydende produkt på basis af arnikatinktur (i forholdet 1:10 arnika/ekstrakt) emballeret til detailsalg i en flaske med 50 ml og med et alkoholindhold på 45 % vol. Ifølge emballagen er produktet bestemt til konsum, men ikke til fremstilling af likør. Anbefalet dosis: 30 til 50 dråber, fortyndet i et halvfyldt glas vand, 2-3 gange om dagen. 2208 90 69 Tarifering i henhold til almindelig bestemmelse 1 og 6 vedrørende den kombinerede nomenklatur, bestemmelse 1 d) til kapitel 13, og teksten til KN-kode 2208, 2208 90 og 2208 90 69. Produktet er en drikkevare og kan derfor ikke tariferes i kapitel 13. Det kan ikke betragtes som et lægemiddel henhørende under pos. 3004, da det ikke opfylder kriterierne i supplerende bestemmelse 1 til kapitel 30. Produktet skal tariferes som spiritus henhørende under pos. 2208 (Forklarende bemærkninger til HS, pos. 2208, tredje afsnit, punkt 16).

2. Flydende produkt emballeret til detailsalg i en flaske med 30 ml, med et alkoholindhold på 68 % vol., indeholdende: — vejbredblade (Plantago lanceolata), timian (Thymus vulgaris) og blomster af karryplante (Helichrysum italicum) 2,1 g — tørekstrakt af propolis 84 mg — frysetørret ekstrakt af grindelia (Grindelia robusta) 45 mg — eucalyptusolie (Eucalyptus globulus) 10,5 mg — skovpinjeolie (Pinus sylvestris) 10,5 mg — alkohol — vand. Ifølge emballagen kan produktet forbedre vejrtrækningen, og det er bestemt til konsum. Anbefalet dosis: 25 dråber, fortyndet i en smule vand, 3 gange om dagen. 2208 90 69 Tarifering i henhold til almindelig bestemmelse 1 og 6 vedrørende den kombinerede nomenklatur og teksten til KN-kode 2208, 2208 90 og 2208 90 69. Produktet kan ikke betragtes som et lægemiddel henhørende under pos. 3004, da det ikke opfylder kriterierne i supplerende bestemmelse 1 til kapitel 30. Produktet skal tariferes som spiritus henhørende under pos. 2208 (Forklarende bemærkninger til HS, pos. 2208, tredje afsnit, punkt 16).

3. Flydende produkt emballeret til detailsalg i en flaske med 30 ml, med et alkoholindhold på 70 % vol., indeholdende: — propolis (minimum 38 mg/ml totale flavonoider udtrykt som galangin) 16 vægtprocent — alkohol — vand. Ifølge emballagen kan produktet forbedre det naturlige forsvarssystem i halsen, og det er bestemt til konsum. Anbefalet dosis: 40 til 60 dråber om dagen i en teske med sukker eller honning. 2208 90 69 Tarifering i henhold til almindelig bestemmelse 1 og 6 vedrørende den kombinerede nomenklatur, bestemmelse 1 a) til kapitel 30 og teksten til KN-kode 2208, 2208 90 og 2208 90 69. Produktet kan ikke betragtes som et lægemiddel henhørende under kapitel 30. Produktet skal tariferes som spiritus henhørende under pos. 2208 (Forklarende bemærkninger til HS, pos. 2208, tredje afsnit, punkt 16).

4. Flydende produkt emballeret til detailsalg i en flaske med 30 ml, med et alkoholindhold på 70 % vol., indeholdende: — hydroalkoholisk ekstrakt af propolis (standardiseret med naturligt tørekstrakt af propolis 0,6 g — alkohol — vand. Ifølge emballagen er produktet bestemt til konsum med en anbefalet dosis på 25 dråber én eller to gange om dagen, fortyndet i et halvfyldt glas vand. Det kan også anvendes som mundskyl ved at fortynde 25 dråber i vand efter behov. 2208 90 69 Tarifering i henhold til almindelig bestemmelse 1 og 6 vedrørende den kombinerede nomenklatur, bestemmelse 3 til kapitel 33 og teksten til KN-kode 2208, 2208 90 og 2208 90 69. Produktet kan ikke betragtes som mundskyl henhørende under pos. 3306, da det ikke er emballeret i en form, der specielt kendetegner denne anvendelse (Forklarende bemærkninger til HS, kap. 33, almindelige bemærkninger, fjerde afsnit, litra b). Produktet skal tariferes som spiritus henhørende under pos. 2208 (Forklarende bemærkninger til HS, pos. 2208, tredje afsnit, punkt 16).

5. Flydende produkt på basis af glycerinekstrakt af knopper af solbær (Ribes nigrum) (i forholdet 1:20 medikament/ekstrakt) emballeret til detailsalg i en flaske med 100 ml, med et alkoholindhold på 38 % vol. Ifølge emballagen er produktet bestemt til konsum, men ikke til fremstilling af likør. Anbefalet dosis: 50 til 150 dråber, fortyndet i en smule vand, om dagen. 2208 90 69 Tarifering i henhold til almindelig bestemmelse 1 og 6 vedrørende den kombinerede nomenklatur, bestemmelse 1 d) til kapitel 13 og teksten til KN-kode 2208, 2208 90 og 2208 90 69. Produktet er en drikkevare og kan derfor ikke tariferes i kapitel 13. Produktet skal tariferes som spiritus henhørende under pos. 2208 (Forklarende bemærkninger til HS, pos. 2208, tredje afsnit, punkt 16).